**“Oʻtkazma uchun iPhone”**

**yutuqli oʻyinida ishtirok uchun Ommaviy oferta**

 Bu Ommaviy oferta “Infinbank” AJ tomonidan tashkil etilgan “Oʻtkazma uchun Iphone” yutuqli oʻyinini oʻtkazish tartibi, shartlari va muddatlarini belgilaydi.

**Atamalar va taʼriflar**

 **Bank –** “Oʻtkazma uchun iPhone” yutuqli oʻyini tashkilotchisi hisoblangan “Invest Finance Bank” aksionerlik jamiyati.

**Karta egasi** – jismoniy shaxs – mijozning Bank bilan shartnomasiga asosan Visa bank kartasidan foydalanuvchi Bank mijozi.

 **Ishtirokchi** – Oʻzbekiston Respublikasi fuqarosi (rezidenti) hisoblangan, 16 yoshdan katta, Bank tomonidan chiqarilgan Visa kartasi egasi.

 **Gʻolib** – Bank tomonidan oʻtkazilgan “Oʻtkazma uchun iPhone” yutuqli oʻyinining Randomus maxsus dasturi yoki shu kabi dasturlar yordamida aniqlangan 12 nafar ishtirokchisi.

 **Sovrinlar –** 10 donaAirpods Pro va 2 dona Iphone15 qurilmalari.

**Tranzaksiya** bu – VISA (Classic, Virtual, Gold, Platinum) karta egasi tomonidan AQSH dollarida mablagʻ oluvchining telefon raqami orqali kartadan kartaga pul oʻtkazmasi.

**Shaxsni tasdiqlovchi hujjat** – Oʻzbekiston Respublikasi fuqarosining pasporti, harbiy xizmatchilar uchun harbiy guvohnoma, ID-karta, yangi namunadagi haydovchilik guvohnomasi, chet elga chiqish uchun biometrik pasport.

# Shaxsiy maʼlumotlar – ishtirokchiga taalluqli yoki uni identifikatsiya qilish imkoniyatini beruvchi elektron, qogʻoz va (yoki) boshqa moddiy tashuvchida qayd etilgan maʼlumotlar.

# 1. Umumiy shartlar

1.1. Bu qoidalar quyidagi promoaksiyani oʻtkazish tartibi, shartlari, joyi va muddatlarini belgilaydi: “Oʻtkazma uchun iPhone” (keyingi oʻrinlarda – aksiya).

1.2. Aksiya oʻtkaziladigan hudud: aksiya Oʻzbekiston Respublikasi hududida “InFinBank” AJ bank tizimida oʻtkaziladi.

1.3. Aksiyani oʻtkazish muddati: aksiya 2023-yil 11-sentabrdan 11-noyabrgacha (shu kuni ham) oʻtkaziladi.

# 2. Aksiya shartlari

2.1. Aksiyada qatnashishga Oʻzbekiston Respublikasi fuqarolari (rezidentlari) boʻlgan 16 yoshdan oshgan bank tomonidan chiqarilgan barcha Visa Classic, Visa Virtual, Visa Gold va Visa Platinum kartalari egalariga ruxsat beriladi.

2.2 Aksiyada Bank xodimlari va ularning yaqin qarindoshlari qatnashishiga yoʻl qoʻyilmaydi.

2.3. Aksiyada ishtirok etish aksiya ishtirokchilarining bu Qoidalarga toʻliq roziligini nazarda tutadi.

2.4. Aksiya ishtirokchisi bu Qoidalarning talablariga rioya qilmasa, ishtirokchi aksiyada keyinchalik ishtirok etish va sovrin olish huquqini yoʻqotadi. Sovrinni olish uchun aksiya ishtirokchilari mazkur Qoidalarga muvofiq ulardan talab qilinadigan barcha harakatlarni aksiya muddati davomida, sovrinni olganini tasdiqlovchi hujjatlar imzolangunga qadar bajarishi shart.

# 3. Aksiyada ishtirok etish shartlari

3.1. Aksiyada ishtirok etish uchun aksiya boshlanishidan oldin yoki aksiya oʻtkazilayotganda bank tomonidan chiqarilgan VISA (Classic, Virtual, Gold, Platinum) karta egasi boʻlish kerak. VISA kartasi egasi (Classic, Virtual, Gold, Platinum) kartadan kartaga pul oʻtkazmasini AQSH dollarida mablagʻ oluvchining telefon raqami orqali amalga oshirishi kerak, shundan keyin u avtomatik tarzda bu aksiya ishtirokchisiga aylanadi (bu holat Karta egasi tomonidan bu ofertani qabul qilish deb hisoblanadi). Har bir amaliyot yutuqli oʻyinda qatnashish imkoniyatini beradi.

**4. Yutuq fondi**

4.1. Sovrin: 10 dona Airpods Pro va 2 dona iPhone 15 qurilmalari.

* 1. Gʻoliblar sovrinni almashtirish huquqiga ega emas.
	2. Mazkur oferta boʻyicha oʻtkazilayotgan aksiya bilan bogʻliq holda yuzaga keladigan soliqqa tortishga oid masalalar Oʻzbekiston Respublikasi soliq qonunchiligiga muvofiq hal etiladi.
	3. Sovrinni uchinchi shaxslarga berish taqiqlanadi.

**5. Aksiyani oʻtkazish tartibi va sovrinlar yutuqli oʻyin jarayoni**

5.1. Bu qoidalarga 2023-yil 11-sentabrdan 2023-yil 11-noyabrgacha (shu kuni ham) muddatda mos shaxslar sovrin yutuqli oʻyin ishtirokchisiga aylanadi. Sovrin yutuqli oʻyini har oyda Bankning ijtimoiy tarmoqlarida jonli efirda oʻtkaziladi.

* 1. 2023-yil 13-oktabr va 14-noyabr kunlari rasmiy Instagram sahifasida (@investfinancebank) jonli efirda tasodifiy raqamlar generatori (Randomus maxsus dasturi yoki shu kabi dasturlar) yordamida gʻoliblar aniqlanadi. Jami 2 ta yutuqli oʻyinda 12 nafar gʻolib aniqlanadi.
	2. Bu aksiya boʻyicha qurʼa tashlash bosqichlaridan birining gʻolibi uning keyingi bosqichlari qoʻyilmaydi, shuningdek, bu aksiya doirasida ikki yoki undan ortiq sovrin olish huquqiga ega emas.
	3. Bank, bahsli vaziyatlar yuzaga kelgan yoki sovrin berilgan hollardan tashqari, aksiya ishtirokchilari bilan yozma muzokaralar yoki boshqa aloqalarga kirmaslik huquqini oʻzida saqlab qoladi.
	4. Aksiyada ishtirok etish fakti ishtirokchilar ularning ismi, familiyasi, fotosurati va ular haqidagi boshqa materiallardan Bank reklama maqsadlarida ularga hech qanday haq toʻlamasdan foydalanishi mumkinligiga rozilik bildirishini anglatadi.
	5. Bank oʻz ixtiyori bilan bu Qoidalarga har qanday oʻzgartirish va qoʻshimchalar kiritish huquqini oʻzida saqlab qoladi, bunday oʻzgarishlar kuchga kirishidan 10 (oʻn) ish kuni oldin www.infinbank.com saytiga oʻzgarishlar haqida eʼlonni oldindan joylashtiradi. Bank sovrinlar roʻyxati va hajmini, shuningdek, yutuqli oʻyin muddatini oʻzgartirish yoki choʻzish huquqiga ega. Bank ishtirokchining aksiyada ishtirok etishi munosabati bilan yuzaga kelishi ehtimoliy zararlar, chiqimlar va boshqa xarajatlarni qoplamaydi yoki kompensatsiya qilmaydi.
	6. Bank sovrin egasining sogʻligʻiga (hayotiga), shuningdek, sovrinni ishlatish muddati davomida uchinchi shaxslarning mol-mulkiga, sogʻligʻiga yoki hayotiga yetkazilgan har qanday zarar uchun hech qanday javobgarlikni zimmasiga olmaydi.
	7. Bu aksiyani oʻtkazishda yuzaga kelishi ehtimoliy barcha nizolar va kelishmovchiliklar Bank va Ishtirokchi oʻrtasida vijdonan va oʻzaro tushunish asosida muzokaralar yoʻli bilan hal qilinadi. Agar kelishuvga erishilmasa, nizo Bank joylashgan joydagi sudda koʻrib chiqilishi kerak.
	8. Bank Randomus maxsus dasturi yoki tasodifiy raqamlarni taqdim etuvchi shu kabi dasturlar orqali ijtimoiy tarmoqlarda jonli efirda 12 nafar asosiy gʻolibni aniqlaydi va Asosiy gʻoliblar bu Qoidalarda nazarda tutilgan muddatda sovrinni rad etgan va/yoki olmagan taqdirda qoʻshimcha tarzda 5 (besh) nafar ishtirokchini zaxira nomzod sifatida belgilaydi.
	9. Agar asosiy gʻolib sovrinni rad etsa va/yoki 10 ish kunidan ortiq muddatda sovrinni ololmasa, sovrin Randomus maxsus dasturida yoki tasodifiy raqamlarni taqdim etuvchi shu kabi dasturlarda birinchi boʻlib aniqlangan zaxira nomzodga beriladi. Birinchi zaxira nomzod sovrindan voz kechgan yoki oʻz vaqtida sovrinni olmagan taqdirda, sovrin ikkinchi zaxira nomzodga beriladi.
	10. Agar barcha nomzodlar sovrinni rad etsa va/yoki oʻz vaqtida sovrinni ololmasa, bank komissiyasi qaroriga binoan bu boʻlimning tegishli bandlarida nazarda tutilgan tartibda Gʻoliblarni muqobil aniqlash amalga oshiriladi.
	11. Agar Gʻoliblarni muqobil aniqlash natijalariga koʻra sovrinni rad etish va/yoki sovrinni oʻz vaqtida olmaslik oqibatida sovrin olinmasa, Bank sovrindan oʻz xohishiga koʻra foydalanish huquqini oʻzida saqlab qoladi.
	12. Aksiya natijalariga koʻra gʻoliblarni aniqlash tartibi haqida Bank komissiyasi bayonnomasi rasmiylashtiriladi va Bank komissiyasi aʼzolari tomonidan imzolanadi.
	13. Gʻoliblarning ismi bankning rasmiy korporativ veb-saytida, ommaviy axborot vositalarida va ijtimoiy tarmoqlarda eʼlon qilinadi.
	14. Sovrin gʻolibiga Bank ijtimoiy tarmoqlarda bildirishnoma yuboradi.
	15. Ishtirokchi tomonidan aksiya shartlariga rioya qilmaslik oqibatlari uchun Bank javobgar boʻlmaydi.

# 6. Sovrinlarni olish tartibi va muddatlari

6.1 Gʻolib Bank tomonidan sovrin yutilgani haqida xabardor qilingan kundan boshlab 10 (oʻn) ish kuni ichida Sovrinni olish uchun shaxsni tasdiqlovchi hujjatning asl nusxasi bilan Bankka tashrif buyurishni o'z zimmasiga oladi.

6.2. Sovrinni Gʻolibga topshirish Gʻolib va Bankning vakolatli vakili tomonidan imzolangan Qabul qilish-topshirish dalolatnomasi asosida amalga oshiriladi.

6.3. Sovrinni Gʻolibga topshirish boʻyicha Bankning majburiyatlari ishtirokchiga topshirilgan va Qabul qilish-topshirish dalolatnomasi imzolangan paytdan boshlab bajarilgan hisoblanadi.

6.4. Sovringa egalik sovrin topshirilgan paytdan boshlab gʻolibga o'tadi.

6.5. Sovrinni taqdim etish jamoatchilik va ommaviy axborot vositalarini jalb qilgan holda tantanali ommaviy tadbir sifatida tashkil etilishi mumkin.

1. **Aksiya ishtirokchilarini aksiyani oʻtkazish shartlari, aksiyani oʻtkazishni toʻxtatib turish yoki muddatidan oldin tugatish haqida xabardor qilish tartibi**

7.1. Aksiya Ishtirokchilarini uni oʻtkazish shartlari va tartibi haqida xabardor qilish Bank sahifasida, ijtimoiy tarmoqlarda, Internetda, OAVda va kontekstli reklamalarda reklama postlarini joylash orqali amalga oshiriladi.

7.2. Mazkur aksiya haqida batafsil axborot, shuningdek, aksiya Qoidalari Bankning www.infinbank.com [rasmiy korporativ veb-saytiga,](https://kapitalbank.uz/ru/press_center/action/vyigrayte-poezdku-na-finalnyy-match-fifa-world-cup-2022-v-katare/) “Aksiyalar” boʻlimiga joylanadi.

7.3. Aksiya haqidagi batafsil axborotni Bankning quyidagi tezkor aloqa raqamlari orqali ham olish mumkin: (+998 71) 202-50-60, va 1214 qisqa raqami orqali.

7.4. Aksiya muddatidan oldin tugatish, uni oʻtkazish muddatlarini uzaytirish yoki Qoidalarda oʻzgarish yuz bergan taqdirda, tegishli axborot Bankning www.infinbank.com [rasmiy korporativ veb-saytiga,](https://kapitalbank.uz/ru/press_center/action/vyigrayte-poezdku-na-finalnyy-match-fifa-world-cup-2022-v-katare/) “Aksiyalar” boʻlimiga joylanadi.

7.5. Shaxsga doir maʼlumotlar toʻgʻrisidagi qonun hujjatlari talablariga muvofiq Ishtirokchi Bankka Ishtirokchining har qanday shaxsiy maʼlumotlarini Bank tomonidan oʻz faoliyatini yuritish, Bank tomonidan mazkur qoidalar shartlarini bajarish uchun, shuningdek, Oʻzbekiston Respublikasi qonun hujjatlariga zid boʻlmagan boshqa maqsadlarda qayta ishlashga va undan foydalanishga cheklanmagan muddatga rozilik beradi.